12/11/2015 | Administración LocalMunicipal
Vimianzo
Corrección de erros no prego de cláusulas administrativas particulares para a prestación do servizo de limpeza dos edificios das escolas unitarias e locais culturais das antigas escolas do Concello de Vimianzo, así como doutros edificios municipais

Por resolución da Alcaldía núm.1509/2015, de data 30/10/2015, resolviuse o seguinte en relación á licitación da prestación do servizo de limpeza dos edificios das escolas unitarias e locais culturais das antigas escolas do Concello de Vimianzo, así como doutros edificios municipais: “ASUNTO: CORRECCIÓN DE ERROS NO PREGO DE CLÁUSULAS ADMINISTRATIVAS PARTICULARES PARA A PRESTACIÓN DO SERVIZO DE LIMPEZA DOS EDIFICIOS DAS ESCOLAS UNITARIAS E LOCAIS CULTURAIS DAS ANTIGAS ESCOLAS DO CONCELLO DE VIMIANZO, ASÍ COMO DOUTROS EDIFICIOS MUNICIPAIS Por acordo da Xunta de Goberno Local de data 5 de outubro de 2015 aprobouse o expediente de contratación, o prego de cláusulas administrativas particulares e o prego de prescricións técnicas de data 01/10/2015, que rexerán a contratación do “Servizo de limpeza dos edificios das escolas unitarias e locais culturais das antigas escolas do Concello de Vimianzo, así como doutros edificios municipais”, por procedemento aberto e varios criterios de adxudicación, tramitación anticipada do gasto e cun orzamento de licitación que ascende a 28.000,00 €, IVE incluído; e un valor estimado de 46.280,96 € (incluídas as prórrogas). O anuncio de licitación foi publicado no Boletín Oficial da Provincia (BOP) núm.198, do 16 de outubro de 2015, polo que o prazo de presentación de ofertas, que é de 15 días naturais, remata o día 31 de outubro de 2015. Detectouse un erro de transcrición no anexo VII do prego de cláusulas administrativas particulares. Ao abeiro do disposto no artigo 105.2 da Lei 30/1992, do réxime xurídico das administracións públicas e do procedemento administrativo común (LRX-PAC), “as administracións públicas poderán rectificar, de oficio ou a instancia dos interesados, os erros materiais, de feito ou aritméticos existentes nos seus actos.” Considerando a atribución concedida ao alcalde polo artigo 21.1 da Lei 7/85, do 2 de abril, reguladora das bases de réxime local (LBRL). Considerando o disposto en canto á delegación de competencias nos artigos 23.2, b) da LBRL, e 53.2 do Real decreto 2568/1986, do 28 de novembro, que aproba o regulamento de organización, funcionamento e réxime xurídico das entidades locais; e na resolución da alcaldía núm.785/2015, do día 13/06/2015, de delegación de atribucións na Xunta de Goberno Local. Visto que a Xunta de Goberno Local non celebrará sesión ata o 03/11/2015, e ante a necesidade de rectificar este erro antes do remate do prazo de presentación de instancias, considero que concorren as circunstancias que permiten a avocación das competencias por parte da Alcaldía, ao abeiro do disposto no artigo 14 da Lei 30/1992, do 26 de novembro, RESOLVO: Primeiro. –Avocar por motivos de urxencia e para este caso concreto, de acordo co artigo 14 da Lei 30/1992, a atribución da Alcaldía sobre contratacións administrativas delegada na Xunta de Goberno Local. Segundo. –Corrixir o seguinte erro detectado no anexo VII do prego de cláusulas administrativas particulares, de xeito que, no ANEXO VII, onde di: “1.–CRITERIO.–Oferta económica: de 0 ata 3 puntos. A efectos de avaliación deste criterio, segundo o modelo do anexo V (modelo de oferta económica xeral) que presentarán os licitadores, tomarase o importe total ofertado por hora (IVE excluído) por cado licitador, e vaorarase dacordo coa seguinte fórmula: of = baixa ofertada OM = 20% do orzamento de licitación, umbral da baixa temeraria A valoración dos criterios cuantificables de forma automática efectuarase sempre con posterioridade á de aqueles cuxa cuantificación dependa dun xuízo de valor.” Debe dicir: “1.–CRITERIO.–Oferta económica: de 0 ata 3 puntos. A efectos de avaliación deste criterio, segundo o modelo do anexo V (modelo de oferta económica xeral) que presentarán os licitadores, tomarase o importe total ofertado (IVE excluído) por cada licitador, e valorarase dacordo coa seguinte fórmula: of = baixa ofertada OM= 20% do orzamento de licitación, umbral da baixa temeraria A valoración dos criterios cuantificables de forma automática efectuarase sempre con posterioridade á de aqueles cuxa cuantificación dependa dun xuízo de valor.” Terceiro. –Publicar este acordo no Boletín Oficial da Provincia así como no perfil do contratante do órgano de contratación. Cuarto. –O prazo de presentación de ofertas, que remata o 31 de outubro de 2015, amplíase en quince días naturais a contar dende a publicación do anuncio de corrección de erros no BOP e/ou no perfil do contratante (o último deles).” Vimianzo, 04 de novembro de 2015. O alcalde Manuel Antelo Pazos